CELEX: 32017D1460
Language: hu
Date: 2017-08-08 00:00:00
Title: A Bizottság (EU) 2017/1460 végrehajtási határozata (2017. augusztus 8.) az egyes tagállamokban előforduló bőrcsomósodáskórral kapcsolatos állategészségügyi védőintézkedésekről szóló (EU) 2016/2008 bizottsági végrehajtási határozat módosításáról (az értesítés a C(2017) 5471. számú dokumentummal történt) (EGT-vonatkozású szöveg. )

11.8.2017   
            
            
               HU
            
            
               Az Európai Unió Hivatalos Lapja
            
            
               L 208/42
            
         A BIZOTTSÁG (EU) 2017/1460 VÉGREHAJTÁSI HATÁROZATA
   (2017. augusztus 8.)
   az egyes tagállamokban előforduló bőrcsomósodáskórral kapcsolatos állategészségügyi védőintézkedésekről szóló (EU) 2016/2008 bizottsági végrehajtási határozat módosításáról
   
      
         (az értesítés a C(2017) 5471. számú dokumentummal történt)
      
   
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a belső piac megvalósításának céljával a Közösségen belüli kereskedelemben alkalmazható állategészségügyi ellenőrzésekről szóló, 1989. december 11-i 89/662/EGK tanácsi irányelvre (1) és különösen annak 9. cikke (4) bekezdésére,
   tekintettel az egyes élőállatok és állati termékek Közösségen belüli kereskedelmében a belső piac megvalósításának céljával alkalmazandó állategészségügyi és tenyésztéstechnikai ellenőrzésekről szóló, 1990. június 26-i 90/425/EGK tanácsi irányelvre (2) és különösen annak 10. cikke (4) bekezdésére,
   tekintettel az egyes állatbetegségek elleni védekezésre irányuló általános közösségi intézkedések, valamint a sertések hólyagos betegségére vonatkozó külön intézkedések bevezetéséről szóló, 1992. december 17-i 92/119/EGK tanácsi irányelvre (3) és különösen annak 14. cikke (2) bekezdésére, 19. cikke (1) bekezdésének a) pontjára, 19. cikke (3) bekezdésének a) pontjára és 19. cikkének (4) és (6) bekezdésére,
   tekintettel az emberi fogyasztásra szánt állati eredetű termékek termelésére, feldolgozására, forgalmazására és behozatalára irányadó állategészségügyi szabályok megállapításáról szóló, 2002. december 16-i 2002/99/EK tanácsi irányelvre (4) és különösen annak 4. cikke (3) bekezdésére,
   mivel:
   
               (1)
            
            
               A 92/119/EGK irányelv bizonyos állatbetegségek, többek között a bőrcsomósodáskór kitörése esetén alkalmazandó általános ellenőrző intézkedéseket határoz meg. Ezen ellenőrző intézkedések közé tartozik a fertőzött gazdaság körüli védő- és megfigyelési körzetek létesítése, továbbá bőrcsomósodáskór kitörése esetén az egyéb ellenőrző intézkedések kiegészítéseként sürgősségi vakcinázás is elrendelhető.
            
         
               (2)
            
            
               Az (EU) 2016/2008 bizottsági végrehajtási határozat (5) megállapítja az I. mellékletében felsoroltak szerinti tagállamokban vagy azok részeiben a bőrcsomósodáskórral összefüggésben foganatosítandó állategészségügyi védőintézkedéseket, ezen belül a tagállamok által a Bizottság jóváhagyása céljából benyújtott, bőrcsomósodáskór elleni vakcinázási programok minimumkövetelményeit. A végrehajtási határozat „fertőzött körzetként” határozza meg a tagállamok területének azon, a határozat I. mellékletének II. részében felsorolt részeit, amelyek magában foglalják azokat a területeket, amelyeken a bőrcsomósodáskór előfordulása megerősítést nyert, valamint minden, a 92/119/EGK irányelvnek megfelelően létrehozott védő- és megfigyelési körzetet, és amelyeken a bőrcsomósodáskór elleni vakcinázás a vakcinázási programok jóváhagyását követően végrehajtható. Meghatározza továbbá a „betegségtől mentes, védőoltással védett körzet” fogalmát, amely a tagállamok területének azon, a határozat I. mellékletének I. részében felsorolt része, amely magában foglalja a bőrcsomósodáskórral fertőzött körzeteken kívüli területeket, amelyeken a vakcinázási programok jóváhagyását követően bőrcsomósodáskór elleni vakcinázást hajtanak végre.
            
         
               (3)
            
            
               Az (EU) 2016/2008 végrehajtási határozat konkrét kockázatcsökkentő intézkedéseket és kereskedelmi korlátozásokat állapít meg az élő szarvasmarhafélékre és a fogságban élő kérődző vadakra, azok szaporítóanyagaira és a belőlük nyert egyéb termékekre vonatkozóan, melyeket a „fertőzött körzetekben” és a „betegségtől mentes, védőoltással védett körzetekben” kell alkalmazni a bőrcsomósodáskór terjedésével kapcsolatos kockázatok csökkentése érdekében.
            
         
               (4)
            
            
               Az Európai Élelmiszerbiztonsági Hatóság (EFSA) 2017. március 27-én jóváhagyott, a bőrcsomósodáskórról szóló jelentése (6) (a továbbiakban: a 2017. évi EFSA-jelentés) szerint az Európában 2016-ig rendelkezésre álló, a bőrcsomósodáskórra vonatkozó epidemiológiai adatok elemzésének eredményei azt mutatják, hogy a bőrcsomósodáskór elleni célzott vakcinázási kampányok – amennyiben azokat megfelelően hajtották végre – az új járványok kitörésének megelőzése révén megfékezték a betegséget. Ezek az eredmények alátámasztják az EFSA korábbi, 2016. július 29-én elfogadott, a bőrcsomósodáskórra vonatkozó sürgős tanácsának (7) eredményeit (a továbbiakban: a 2016. évi EFSA-tanács), amely megállapította, hogy a bőrcsomósodáskór elleni védekezés terén a tömeges vakcinázás a leghatékonyabb intézkedés, különösen, ha a vakcinázott állatok védelméről már a betegség megjelenése előtt gondoskodnak, mégpedig megelőző vakcinázás révén.
            
         
               (5)
            
            
               A bőrcsomósodáskór elleni legutóbbi vakcinázási kampányok hatékonysága – amelyet a 2016. évi EFSA-tanács és a 2017. évi EFSA-jelentés is megerősített –, arra utal, hogy a megfelelően vakcinázott szarvasmarhaféléket kevésbé korlátozó szabályok alkalmazásával lehet egy tagállam „betegségtől mentes, védőoltással védett körzetéből” más tagállamba, harmadik országba, ugyanazon „betegségtől mentes, védőoltással védett körzetbe” vagy ugyanazon tagállam „fertőzött körzetébe” szállítani. Ugyanezen okból kevésbé korlátozó szabályok alkalmazása lenne helyénvaló a vakcinázott anyaállatoktól származó nem vakcinázott borjúk szállítása esetén, amennyiben azokat ugyanazon tagállam ugyanazon körzetén belül szállítják. Hasonlóképpen kevésbé korlátozó szabályok alkalmazása lenne helyénvaló a nem vakcinázott szarvasmarhaféléknek és fogságban élő kérődző vadaknak egy adott tagállam ugyanazon „betegségtől mentes, védőoltással védett körzetén” belüli szállítására, amennyiben az állatokat olyan tagállamból vagy harmadik országból vagy azok olyan körzetéből importálták, amelyre nem vonatkoznak a bőrcsomósodáskórral kapcsolatban előírt korlátozások, mivel e szállítások a betegség terjedése szempontjából alacsony kockázatúnak tekinthetők.
            
         
               (6)
            
            
               Horvátország, Bulgária és Görögország, a bőrcsomósodáskór elleni vakcinázást jelenleg végző, és az (EU) 2016/2008 végrehajtási határozat I. mellékletében felsorolt tagállamok, az említett végrehajtási határozat és különösen annak 4., 5. és 6. cikkének módosítását kérte annak érdekében, hogy a vakcinázott és újbóli vakcinázáson is átesett szarvasmarhafélék és fogságban élő kérődző vadak, valamint a vakcinázott anyaállatoktól származó, nem vakcinázott borjúk szállítására kevésbé korlátozó szabályok vonatkozzanak. Horvátország emellett kevésbé korlátozó szabályok alkalmazását kérte az olyan tagállamokból vagy harmadik országokból vagy azok olyan körzeteiből származó, nem vakcinázott szarvasmarhafélék és fogságban élő kérődző vadak szállítása esetén, amelyekre nem vonatkoznak a bőrcsomósodáskór megjelenése vagy az ellene való vakcinázás miatti korlátozások.
            
         
               (7)
            
            
               A bőrcsomósodáskór terjedésének kockázata a bőrcsomósodáskór ellen beoltott élő szarvasmarhafélék és fogságban élő kérődző vadak szállítása esetén magasabb, ha az állatokat első ízben vakcinázták, és alacsonyabb, ha egy előző vakcinázásból eredő immunitási időszakon belül újbóli vakcinázásban részesültek. Ennek megfelelően a bőrcsomósodáskór terjedésének kockázata magasabb, ha ezen állatok származási gazdaságában először kerül sor vakcinázásra, és alacsonyabb, ha a gazdaságban az állatok egy korábbi vakcinázásból eredő immunitási időszaka alatt újból vakcináznak. Ezért helyénvaló megkülönböztetni az egyes fenti helyzetekben alkalmazandó korlátozásokat, a vakcinagyártó utasításainak megfelelően figyelembe véve a bőrcsomósodáskór elleni vakcina által előidézett immunitás időtartamát.
            
         
               (8)
            
            
               Az élő szarvasmarhaféléknek és a fogságban élő kérődző vadaknak a „betegségtől mentes, védőoltással védett körzeteken” és a „fertőzött körzeteken” belüli szállításra bocsátására vonatkozó eltéréseket és egyedi feltételeket érintő előírásokat tehát helyénvaló módosítani, ezért az (EU) 2016/2008 végrehajtási határozat 4., 5., 6. és 12. cikkét ennek megfelelően módosítani kell.
            
         
               (9)
            
            
               Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A HATÁROZATOT:
   1. cikk
   Az (EU) 2016/2008 végrehajtási határozat a következőképpen módosul:
   
               1.
            
            
               a 4. cikk (1) bekezdése a következőképpen módosul:
               
                           a)
                        
                        
                           az a) pont i. alpontja helyébe a következő szöveg lép:
                           
                                       „i.
                                    
                                    
                                       az állatok bőrcsomósodáskór elleni vakcinázására legalább 28 nappal a szállításra bocsátás dátuma előtt sor került, és az állatok a szállításra bocsátáskor még a vakcina gyártója szerinti immunitási időszakon belül vannak, továbbá az állatok olyan gazdaságból származnak, ahol legalább 28 napos időtartamig tartózkodtak. A származási gazdaságban a betegségre fogékony fajokba tartozó valamennyi állat bőrcsomósodáskór elleni vakcinázására legalább 28 nappal a szállításra bocsátás dátuma előtt sor került, és az állatok a szállításra bocsátáskor még a vakcina gyártója szerinti immunitási időszakon belül vannak, vagy a szállításra bocsátáskor még egy korábbi vakcinázás vagy az anyai védettség immunitási időszakán belül vannak;”
                                    
                                 
                     
                           b)
                        
                        
                           a b) pont i. alpontja helyébe a következő szöveg lép:
                           
                                       „i.
                                    
                                    
                                       az állatok bőrcsomósodáskór elleni vakcinázására legalább három hónappal a szállításra bocsátás dátuma előtt sor került, és az állatok a szállításra bocsátáskor még a vakcina gyártója szerinti immunitási időszakon belül vannak. Az állatok származási gazdaságában a betegségre fogékony fajokba tartozó valamennyi állat bőrcsomósodáskór elleni vakcinázására legalább 28 nappal a szállításra bocsátás dátuma előtt sor került, és az állatok a szállításra bocsátáskor még a vakcina gyártója szerinti immunitási időszakon belül vannak, vagy a szállításra bocsátáskor még egy korábbi vakcinázás vagy az anyai védettség immunitási időszakán belül vannak;”
                                    
                                 
                     
                           c)
                        
                        
                           a c) pont ii. alpontja helyébe a következő szöveg lép:
                           
                                       „ii.
                                    
                                    
                                       az állatok bőrcsomósodáskór elleni vakcinázására legalább 28 nappal a szállításra bocsátás dátuma előtt sor került, és az állatok a szállításra bocsátáskor még a vakcina gyártója szerinti immunitási időszakon belül vannak. Az állatok származási gazdaságában a betegségre fogékony fajokba tartozó valamennyi állat bőrcsomósodáskór elleni vakcinázására legalább 28 nappal a szállításra bocsátás dátuma előtt sor került, és az állatok a szállításra bocsátáskor még a vakcina gyártója szerinti immunitási időszakon belül vannak, vagy a szállításra bocsátáskor még egy korábbi vakcinázás vagy az anyai védettség immunitási időszakán belül vannak;”.
                                    
                                 
                     
         
               2.
            
            
               Az 5. cikk (1) bekezdésének b) pontja helyébe a következő szöveg lép:
               
                           „b)
                        
                        
                           az állatok bőrcsomósodáskór elleni vakcinázására legalább 28 nappal a szállításra bocsátás dátuma előtt sor került, és az állatok a szállításra bocsátáskor még a vakcina gyártója szerinti immunitási időszakon belül vannak. Az állatok származási gazdaságában a betegségre fogékony fajokba tartozó valamennyi állat bőrcsomósodáskór elleni vakcinázására legalább 28 nappal a szállításra bocsátás dátuma előtt sor került, és az állatok a szállításra bocsátáskor még a vakcina gyártója szerinti immunitási időszakon belül vannak, vagy a szállításra bocsátáskor még egy korábbi vakcinázás vagy az anyai védettség immunitási időszakán belül vannak;”.
                        
                     
         
               3.
            
            
               A 6. cikk helyébe a következő szöveg lép:
               „6. cikk
               Élő szarvasmarhafélék és fogságban élő kérődző vadak ugyanazon tagállamnak az I. melléklet II. részében felsorolt területei közötti szállításra bocsátására alkalmazandó egyedi feltételek
               (1)   A 3. cikk a) pontjában előírt tilalomtól eltérve és az e cikk (2) bekezdésében foglaltak teljesülése esetén az illetékes hatóság engedélyezheti az I. melléklet II. részében felsorolt területeken található gazdaságokból származó élő szarvasmarhafélék és fogságban élő kérődző vadak szállítmányainak az ugyanazon tagállamnak az I. melléklet II. részében felsorolt területén található rendeltetési helyre való szállításra bocsátását.
               (2)   Az (1) bekezdésben előírt eltérés csak abban az esetben alkalmazandó élő szarvasmarhafélék és fogságban élő kérődző vadak szállítmányaira, amennyiben az érintett állatok esetében az alábbiak közül legalább egy feltétel teljesül:
               
                           a)
                        
                        
                           az állatok bőrcsomósodáskór elleni vakcinázására legalább 28 nappal a szállításra bocsátás dátuma előtt sor került, és az állatok a szállításra bocsátáskor még a vakcina gyártója szerinti immunitási időszakon belül vannak. Az állatok származási gazdaságában a betegségre fogékony fajokba tartozó valamennyi állat bőrcsomósodáskór elleni vakcinázására legalább 28 nappal a szállításra bocsátás dátuma előtt sor került, és az állatok a szállításra bocsátáskor még a vakcina gyártója szerinti immunitási időszakon belül vannak, vagy a szállításra bocsátáskor még egy korábbi vakcinázás vagy az anyai védettség immunitási időszakán belül vannak;
                        
                     
                           b)
                        
                        
                           az állatok, függetlenül vakcinázási státuszuktól vagy a származási gazdaságban a bőrcsomósodáskór elleni vakcinázás helyzetétől, kényszervágás esetén vágóhídra szállíthatók, amennyiben a származási gazdaságra a 92/119/EGK irányelvben a bőrcsomósodáskórral kapcsolatban előírt korlátozások közül – amelyek megtiltanák az ilyen szállítást – egy sem vonatkozik;
                        
                     
                           c)
                        
                        
                           az állatok 6 hónaposnál fiatalabb, az ellés előtt legalább 28 nappal vakcinázott és az elléskor még a vakcina gyártója szerinti immunitási időszakon belül lévő anyaállatoktól származó, nem vakcinázott utódok, és más gazdaságba vagy azonnali vágás céljából vágóhídra szállíthatók. Az állatok származási gazdaságában a betegségre fogékony fajokba tartozó valamennyi állat vakcinázására legalább 28 nappal a szállításra bocsátás dátuma előtt sor került, és az állatok a szállításra bocsátáskor még a vakcina gyártója szerinti immunitási időszakon belül vannak, vagy a szállításra bocsátáskor még egy korábbi vakcinázás vagy az anyai védettség immunitási időszakán belül vannak, továbbá a gazdaságra a 92/119/EGK irányelvben a bőrcsomósodáskórral kapcsolatban előírt korlátozások közül – amelyek megtiltanák az ilyen szállítást – egy sem vonatkozik.”
                        
                     
         
               4.
            
            
               A végrehajtási határozat a 6. cikk után a következő 6a. cikkel egészül ki:
               „6a. cikk
               Élő szarvasmarhafélék és fogságban élő kérődző vadak ugyanazon tagállamnak az I. melléklet I. részében felsorolt területéről az I. melléklet I. vagy II. részében felsorolt területére való szállításra bocsátására alkalmazandó egyedi feltételek
               (1)   A 3. cikk a) pontjában előírt tilalomtól eltérve és az e cikk (2) bekezdésében foglaltak teljesülése esetén az illetékes hatóság engedélyezheti az I. melléklet I. részében felsorolt területeken található gazdaságokból származó élő szarvasmarhafélék és fogságban élő kérődző vadak szállítmányainak az ugyanazon tagállamnak az I. melléklet I. vagy II. részében felsorolt területén található rendeltetési helyre való szállításra bocsátását.
               (2)   Az (1) bekezdésben előírt eltérés csak abban az esetben alkalmazandó élő szarvasmarhafélék és fogságban élő kérődző vadak szállítmányaira, amennyiben az érintett állatok esetében az alábbiak közül legalább egy feltétel teljesül:
               
                           a)
                        
                        
                           az állatok bőrcsomósodáskór elleni vakcinázására legalább 28 nappal a szállításra bocsátás dátuma előtt sor került, és az állatok a szállításra bocsátáskor még a vakcina gyártója szerinti immunitási időszakon belül vannak. Az állatok származási gazdaságában a betegségre fogékony fajokba tartozó valamennyi állat bőrcsomósodáskór elleni vakcinázására legalább 28 nappal a szállításra bocsátás dátuma előtt sor került, és az állatok a szállításra bocsátáskor még a vakcina gyártója szerinti immunitási időszakon belül vannak, vagy a szállításra bocsátáskor még egy korábbi vakcinázás vagy az anyai védettség immunitási időszakán belül vannak;
                        
                     
                           b)
                        
                        
                           az állatok, függetlenül vakcinázási státuszuktól vagy a származási gazdaságban a bőrcsomósodáskór elleni vakcinázás helyzetétől, kényszervágás esetén vágóhídra szállíthatók, amennyiben a származási gazdaságra a 92/119/EGK irányelvben a bőrcsomósodáskórral kapcsolatban előírt korlátozások közül – amelyek megtiltanák az ilyen szállítást – egy sem vonatkozik;
                        
                     
                           c)
                        
                        
                           az állatok 6 hónaposnál fiatalabb, az ellés előtt legalább 28 nappal vakcinázott és az elléskor még a vakcina gyártója szerinti immunitási időszakon belül lévő anyaállatoktól származó, nem vakcinázott utódok, és más gazdaságba vagy azonnali vágás céljából vágóhídra szállíthatók. Az állatok származási gazdaságában a betegségre fogékony fajokba tartozó valamennyi állat vakcinázására legalább 28 nappal a szállításra bocsátás dátuma előtt sor került, és az állatok a szállításra bocsátáskor még a vakcina gyártója szerinti immunitási időszakon belül vannak, vagy a szállításra bocsátáskor még egy korábbi vakcinázás vagy az anyai védettség immunitási időszakán belül vannak, továbbá a gazdaságra a 92/119/EGK irányelvben a bőrcsomósodáskórral kapcsolatban előírt korlátozások közül – amelyek megtiltanák az ilyen szállítást – egy sem vonatkozik;
                        
                     
                           d)
                        
                        
                           az állatok kevesebb mint három hónappal korábban kerültek be a gazdaságba olyan tagállamból vagy harmadik országból vagy azok olyan körzetéből, amelyre nem vonatkozott semmilyen, a bőrcsomósodáskór megjelenése vagy az ellene való vakcinázás miatti korlátozás, és az állatok azonnali vágás céljából vágóhídra szállíthatók. Az állatok származási gazdaságában valamennyi egyéb, a betegségre fogékony fajokba tartozó állat vakcinázására legalább 28 nappal a szállításra bocsátás dátuma előtt sor került, és az állatok a szállításra bocsátáskor még a vakcina gyártója szerinti immunitási időszakon belül vannak, vagy a szállításra bocsátáskor még egy korábbi vakcinázás vagy az anyai védettség immunitási időszakán belül vannak, továbbá a gazdaságra a 92/119/EGK irányelvben a bőrcsomósodáskórral kapcsolatban előírt korlátozások közül – amelyek megtiltanák az ilyen szállítást – egy sem vonatkozik.”
                        
                     
         
               5.
            
            
               A 12. cikkben a bevezető mondat helyébe a következő szöveg lép:
               „Az illetékes hatóság biztosítja, hogy a 4., 5., 8. és 9. cikkben előírt, az élő szarvasmarhafélék, fogságban élő kérődző vadak, feldolgozatlan állati melléktermékek és kezeletlen bőrök és irhák szállítására vonatkozó terelőeljárás eleget tesz az alábbi feltételeknek:”.
            
         2. cikk
   Ennek a határozatnak a tagállamok a címzettjei.
   
      Kelt Brüsszelben, 2017. augusztus 8-án.
      
         
            a Bizottság részéről
         
         Vytenis ANDRIUKAITIS
         
            a Bizottság tagja
         
      
   
   
      (1)  HL L 395., 1989.12.30., 13. o.
   
   
      (2)  HL L 224., 1990.8.18., 29. o.
   
   
      (3)  HL L 62., 1993.3.15., 69. o.
   
   
      (4)  HL L 18., 2003.1.23., 11. o.
   
   
      (5)  A Bizottság (EU) 2016/2008 végrehajtási határozata (2016. november 15.) az egyes tagállamokban előforduló bőrcsomósodáskórral kapcsolatos állategészségügyi védőintézkedésekről (HL L 310., 2016.11.17., 51. o.).
   
      (6)  EFSA Journal 2017;15(4):4773.
   
      (7)  EFSA Journal 2016;14(8):4573.